
Expedient núm.: 5459/2025


CONVOCATÒRIA PER A LA CONCESSIÓ DE SUBVENCIONS EN RÈGIM DE CONCURRÈNCIA COMPETITIVA PER A L’ATORGAMENT DE SUBVENCIONS DE L’AJUNTAMENT DE SENTMENAT PER A LES ENTITATS ESPORTIVES DEL MUNICIPI 

1.- Indicació de l’aprovació de l’Ordenança General de Subvencions de l’Ajuntament de Sentmenat i diari oficial on s’ha publicat

Per acord del Ple de data 30 de juliol del 2020, va ser aprovada l’Ordenança General de Subvencions de l’Ajuntament de Sentmenat per a l’atorgament per part de l’Ajuntament de les subvencions de diferents àmbits de la vida social, amb la finalitat de donar resposta a determinades demandes socials i promoure aquelles activitats privades que es consideren d'interès públic. Aquesta ordenança té per objecte establir les normes generals per a la sol·licitud, la concessió, la justificació i el pagament de les subvencions que atorgui l’Ajuntament de Sentmenat a l’empara del que estableix la Llei 38/2003, de 17 de novembre, General de Subvencions (LGS d’ara en endavant), i el seu reglament de desenvolupament aprovat pel Reial decret 887/2006, de 21 de juliol. 

L’Ordenança General de Subvencions de l’Ajuntament de Sentmenat va ser objecte de publicació al Butlletí Oficial de la Província amb número de registre 2020026201 de data 28 de setembre del 2020.

A l’empara d’aquesta ordenança s’articula la present convocatòria per a la concessió de subvenció en règim de concurrència competitiva per a l’atorgament de subvencions a l’Ajuntament de Sentmenat per a les Entitats Esportives del municipi que té per finalitat:

-foment de l’associacionisme en l’àmbit Esportiu
-foment de les activitats de suport a les famílies, entitats esportives i esportistes del municipi

2.- Quantia total màxima de les subvencions a atorgar i consignació pressupostària

El pressupost màxim que es destinarà aquest any 2025 per a la concessió de les subvencions objecte de la present convocatòria serà de 30.000€ i anirà a càrrec de l’aplicació pressupostària següent:

· 320 3410 48000 Subvencions Entitats Esportives

No podran atorgar-se subvencions per import superior a l’esmentat.



3.- Objecte, condicions i finalitat de les subvencions

1.- L'objecte de les subvencions de la present convocatòria de finançar projectes esportius i/o activitats que portin a terme aquestes entitats en benefici dels esportistes i les famílies  així com de la seva incidència en el context social del municipi.
2.- Les subvencions concedides a l’empara d’aquesta convocatòria, s’hauran de destinar a finançar projectes/activitats desenvolupats/ades al llarg del període setembre del 2024 a setembre de 2025.


3.- Per tal de donar compliment als objectius estratègics definits al Pla d’Actuació del Mandat, i d’acord amb les previsions del Pla Estratègic de Subvencions per al present any, aquestes subvencions hauran de fomentar projectes/activitats d’interès públic o social que tinguin per finalitat:

· Suport en l’àmbit socio-esportiu i del lleure a les famílies, foment de la conciliació familiar
· Suport a les Entitats Esportives del municipi a nivell formatiu i competitiu
· Foment del bon ús de les instal·lacions esportives del municipi
· Foment de la incorporació de la perspectiva de gènere
· Implicació en el teixit associatiu i social del municipi

4.- Procediment de concessió

El	procediment	de	concessió	de	les	subvencions	objecte d’aquesta convocatòria serà el de concurrència competitiva.

5.- Requisits per la sol·licitud i forma d’acreditar-los

1.- Podran ser beneficiaris/àries d’aquestes subvencions les persones jurídiques que hagin de realitzar l’activitat que fonamenta el seu atorgament, sempre que no estiguin afectades per cap de les prohibicions contingudes a l’art. 13 de la Llei 38/2003, de 17 de novembre, General de Subvencions (en endavant LGS), i reuneixin les següents condicions:

a) Les persones jurídiques, legalment constituïdes, que compleixin els requisits que tot seguit es detallen:

· Entitats Esportives del municipi.


2.- La concurrència d’aquests requisits s’acreditarà en el moment de presentar la sol·licitud, mitjançant la presentació dels documents que s’indiquen a l’article següent.


6.- Documents que han d’acompanyar a la sol·licitud

1.- Persones jurídiques

1) Fotocòpia del DNI del/de la representant legal.
2) Escriptura de constitució o Estatuts.
3) Poders de representació i/o certificat expedit pel/per la Secretari/ària de l’entitat que acrediti la representació legal del/de la sol·licitant.
4) Fotocòpia del Número d'Identificació Fiscal de l’entitat peticionària.
5) Declaració responsable de la concurrència dels requisits per poder obtenir la condició de beneficiari/ària d’acord amb el model normalitzat.
6) Declaració de compromís de compliment de les condicions imposades per a l’atorgament de la subvenció, d’acord amb el model normalitzat.
7) Declaració de les subvencions o altres ingressos obtinguts per a la mateixa finalitat i compromís de comunicar les que s’obtinguin en el futur, d’acord amb el model normalitzat.
8) Memòria del projecte/activitat a realitzar pel que es demana la subvenció, d’acord amb el model normalitzat.
9) Pressupost previst per al projecte pel que es demana la subvenció, d’acord amb el model normalitzat.
10) Certificacions d’estar al corrent de pagament de les obligacions tributàries i de la Seguretat Social o declaració responsable.
11) Declaració responsable relativa a les retribucions anuals dels òrgans de direcció o administració, si són beneficiàries d’una subvenció d’import superior als 10.000€.
12) Certificat d’inscripció al registre oficial corresponent.
 


L’esmentada documentació haurà de presentar-se en qualsevol de les llengües cooficials de Catalunya, anirà degudament signada per la persona sol·licitant i serà original o còpia degudament autenticada.


7.- Termini, forma i lloc de presentació de les sol·licituds

El  termini  de  presentació  de  les  sol·licituds  començarà passats 5 dies naturals des de la publicació de la convocatòria al Butlletí Oficial de la Província en una única convocatòria.
Les sol·licituds podran presentar-se per escrit mitjançant la complimentació del model normalitzat, que serà signat per l’interessat/da o pel legal representant de l’entitat.
El model normalitzat de sol·licitud, així com el de tots els documents exigits al punt 6 podrà trobar-se a la seu electrònica d’aquest Ajuntament.

Les sol·licituds conjuntament amb la documentació exigida al punt 6 s’hauran de presentar a la seu electrònica de l’Ajuntament.

També es podran presentar en qualsevol dels llocs que preveu l’article 16 de la Llei 39/2015, d’1 d’octubre, de Procediment Administratiu Comú de les Administracions Públiques.

La presentació de la sol·licitud de subvenció pressuposa el coneixement i l’acceptació de les normes que la regulen.


8.- Rectificació de defectes o omissions en la documentació

En cas que la documentació presentada sigui incorrecta o incompleta, es requerirà al/a la beneficiari/ària, per tal que en el termini de deu dies hàbils a partir del dia següent a la notificació, procedeixi a la seva rectificació o a les esmenes necessàries, amb la indicació que si no ho fa així s’entendrà per desistit de la seva sol·licitud.
9.- Òrgans competents per a la instrucció i la proposta de concessió
L’òrgan responsable de la instrucció del procediment per a l’atorgament de les subvencions objecte de la present convocatòria serà el Servei d’Esports.

La proposta de concessió de les subvencions serà elaborada pel servei d’Esports.

L’òrgan responsable de la resolució del procediment per a l’atorgament de les subvencions serà l’Alcaldia.

L’òrgan competent per a la concessió podrà, discrecionalment, deixar desert el concurs o no esgotar el crèdit total previst.

10.- Termini de resolució i de notificació

S’examinaran conjuntament, en un sol procediment totes les sol·licituds presentades dins del termini establert, i es resoldrà en un únic acte administratiu.

El termini per a l’atorgament de les subvencions serà, com a màxim, de tres mesos a comptar des de la data de tancament del període de presentació de sol·licituds.

La manca de resolució dins el termini indicat tindrà efectes desestimatoris.

11.- Règim de recursos

La resolució del procediment posa fi a la via administrativa, i contra la mateixa es pot interposar recurs contenciós administratiu en el termini de dos mesos a comptar des del dia següent a la seva notificació.

Alternativament i de forma potestativa, es pot interposar recurs de reposició davant el mateix òrgan que l’ha dictat en el termini d’un mes a comptar des del dia següent a la seva notificació.

12.- Criteris objectius d’atorgament de la subvenció
Les subvencions s’atorgaran a aquells sol·licitants que obtinguin millor valoració un cop aplicats els criteris objectius determinats a la present convocatòria.

Per a la valoració de les sol·licituds presentades, únicament es tindran en compte els següents criteris objectius, aplicats d’acord amb la ponderació indicada:

Les  sol·licituds  presentades  per  a  aquesta  línia  de  subvenció  es  valoraran  amb  un  màxim  de 100 punts. 
Per a cada un dels àmbits s’aplicaran els següents criteris:


	Nombre d’esportistes de l’entitat
	De 0 a 10 = 2 punts
De 21 a 40 = 4 punts
De 41 a 60 = 6 punts
De 61 a 80 = 8 punts
Més de 80 = 10 punts

	Màxim
10 punts

	
Nombre d’esportistes BASE MASCULÍ (<17 anys) del municipi	
	
De 0 a 10 = 2 punts
De 11 a 20 = 4 punts
De 21 a 30 = 6 punts
De 31 a 40 = 8 punts
Més de 40 = 10 punts

	
Màxim
10 punts

	Nombre d’esportistes BASE FEMENÍ (<17 anys) del municipi
	De 0 a 8 = 2 punts
De 9 a 18 = 4 punts
De 19 a 28 = 6 punts
De 29 a 38 = 8 punts
Més de 38 = 10 punts

	Màxim
10 punts

	Nombre d’esportistes BASE MASCULÍ I FEMENÍ (<17 anys) de FORA del municipi
	De 0 a 10 = 1 punts
De 11 a 20 = 2 punts
De 21 a 30 = 3 punts
De 31 a 40 = 4 punts
Més de 40 = 5 punts

	Màxim
5 punts

	Nombre d’esportistes SÈNIOR MASCULÍ I FEMENÍ (>17 anys) del municipi
	De 0 a 10 = 1 punts
De 11 a 20 = 2 punts
De 21 a 30 = 3 punts
De 31 a 40 = 4 punts
Més de 40 = 5 punts


	Màxim
5 punts


	Nombre d’esportistes SÈNIOR MASCULÍ I FEMENÍ (>17 anys) de FORA del municipi
	De 0 a 15 =   1 punts
De 16 a 25 = 2 punts
De 26 a 35 = 3 punts
De 36 a 40 = 4 punts
Més de 40 =  5 punts

	Màxim
5 punts

	



Participació en Competició Federada

Categoria de competició federada:

Puntuació per a esportistes individuals i d’equip fins a 5 participants

Puntuació per a equips de 6 a 10 participants

Puntuació per a equips d’11 a 15 participants

Puntuació per a equips de més de 16 participants



	






	Internacional
	Nacional
	Català
	Provincial

	8

	6
	4
	2



	10
	8
	6
	4



	12
	10
	8
	6



	15

	12
	10
	8





	






Màxim
15 punts

	Formació dels tècnics
	Tècnics sense titulació 0,25 punts
Tècnics amb titulació 1 punt
	Màxim
5 punts

	Accions o incidents demostrables del mal ús de l’equipament per part d’esportistes o integrants de l’entitat durant el període 2024-2025 (desperfectes, trencaments o mala manipulació d’elements de la instal·lació i/o no compliment de la normativa de la instal·lació dels quals l’ajuntament tingui registre)
	-2 punts per cada una de les accions o incidents dels quals l’ajuntament tingui registre
	Màxim
10 punts

	Participació en esdeveniments i/o activitats dins del marc de la festa major o actes promocionats per l’Ajuntament en el període 2024-2025
	Dos punts per cada activitat de suport o realització d’esdeveniments 
	Màxim
10 punts

	Compromís en la incorporació de la perspectiva de gènere	
Disposició d’esportistes i equips fora de la imatge estereotipada de l’esport en concret	
	De 0 a 10 =    5 punts
De 11 a 20 = 10 punts
De 21 a 30 = 15 punts

	Màxim
15 punts



13.- Mitjans de notificació o publicació

Un cop acordada la concessió de les subvencions, aquestes seran notificades als interessats en un termini màxim de 10 dies des de la data d’aprovació de la resolució, d’acord amb allò previst a l’article 40 de la Llei 39/2015, d’1 d’octubre, de Procediment Administratiu Comú de les Administracions Públiques.


14.- Acceptació de la subvenció

La subvenció s’entendrà tàcitament acceptada per part dels beneficiaris. En cas de renuncia s’haurà de comunicar de forma fefaent a l’Ajuntament.

15.- Obligacions dels beneficiaris

Són obligacions dels/les beneficiaris/àries d’aquestes subvencions, a més de les especificades a l’article 14 LGS, les que tot seguit s’indiquen. El seu incompliment originarà les responsabilitats que en cada cas corresponguin i la incoació de l’expedient de reintegrament de la subvenció.

1. Els/les perceptors/res de subvencions concedides per l’Ajuntament, s’obliguen a executar les activitats subvencionades de conformitat amb els principis de bona administració, bona fe i presumpció de legalitat, així com a la seva justificació d’acord amb l’establert a les presents bases.

2. Els/les beneficiaris/àries hauran d’estar al corrent de les seves obligacions tributàries i amb la Seguretat Social.

3. El/la beneficiari/ària d’una subvenció està obligat a sotmetre’s a les actuacions de comprovació i de control financer que realitzi la Intervenció General de l’Ajuntament, i a aportar tota la informació que els sigui requerida en l’exercici de les actuacions anteriors i en relació a la subvenció concedida.

4. El pressupost total presentat amb la sol·licitud és vinculant en cas de resultar beneficiari/ària, si bé s’admetrà la possible compensació de desviacions entre les diverses despeses que l’integren.

5. Els/les beneficiaris/àries hauran de donar publicitat de les subvencions i ajudes percebudes per mitjans electrònics, en base a allò establert a la Llei 19/2013 i a la Llei 19/2014.

6. Els documents de qualsevol mena justificatius de l’aplicació dels fons rebuts, s’hauran de conservar per un període no inferior als 6 anys, comptadors des de la finalització del termini de presentació de les justificacions.

16.- Despeses subvencionables

Amb caràcter general es consideraran despeses subvencionables les següents:

· Totes aquelles despeses relacionades directament amb el projecte presentat, incloses la contractació de professionals i/o serveis necessaris pel desenvolupament dels projectes i activitats.
· Les despeses indirectes, enteses com aquelles que són compartides per les activitats subvencionades (despeses de gestió; material d’oficina i consumibles informàtics; lloguers; subministraments com electricitat, gas, telèfon, internet, serveis de neteja, seguretat i d’assegurances; taxes municipals;  sous i salaris de personal). 
· L’IVA suportat, que ha de constar desglossat, serà subvencionable quan el beneficiari no pugui deduir-lo, recuperar-lo o compensar-lo 

Les factures i rebuts han de tenir sempre data del període subvencionable, han d’anar a nom de l’entitat beneficiària i han d’haver estat efectivament pagades.

 
	No seran subvencionables les següents despeses:

· Les despeses derivades de les activitats, ni la compra de materials, que no estiguin vinculats a la realització de projectes pel desenvolupament dels objectius específics d’aquesta convocatòria.
· Factures, rebuts o despeses corresponents a àpats i/o queviures, així com dietes i despeses de manutenció.
· Factures, rebuts o despeses corresponents a sortides, viatges o intercanvis no vinculats directament a l’activitat/projecte presentat.
· Adquisició de béns inventariables, mobles o immobles, que suposin un increment del patrimoni de l’entitat.



17.- Subcontractació

Podran subcontractar-se total o parcialment el desenvolupament de aspectes concrets dels que conformen l’execució del projecte/activitat subvencionada sempre que el seu pressupost d’execució no superi el límit de 50% del cost total del projecte/activitat.

18.- Forma de pagament

El pagament de la subvenció concedida, s’efectuarà en una bestreta del 80% de l’import atorgat a cada sol·licitant a l’aprovació de la sol·licitud.

19.- Termini i forma de justificació

1.- Les subvencions atorgades, donada l’excepcionalitat de l’any en curs, es podran justificar paral·lelament a la sol·licitud.

Aquesta justificació es presentarà pel/per la beneficiari/ària mitjançant els models normalitzats que es podran trobar a la Seu electrònica, i revestirà la forma de:

Compte justificatiu amb aportació de justificants de la despesa, que contindrà:

1) Memòria de l’actuació justificativa del compliment de les condicions imposades en les presents bases, així com de les activitats realitzades, els participants en cada activitat i els resultats obtinguts.

2) Memòria econòmica justificativa del cost de l’activitat amb el contingut establert en l’article 72.2 del RLGS.

20.- Deficiències en la justificació

1.- En el cas que els documents presentats com a justificació fossin incorrectes o incomplets, es comunicarà a l’interessat/ada la necessitat de esmenar les anomalies detectades en un termini màxim improrrogable de deu dies hàbils, a comptar de l’endemà que sigui notificat, amb l’advertiment que de no fer-ho es procedirà a la revocació o a la reducció de la subvenció segons correspongui, amb la conseqüent obligació de reintegrament en cas que s’hagués avançat el seu pagament.

2.- Si un cop finalitzat el termini de presentació de la documentació justificativa aquesta no s’hagués presentat, es procedirà a requerir al/la beneficiari/ària per tal que la presenti en un termini màxim improrrogable de quinze dies hàbils, a comptar des de l’endemà que sigui notificat, amb l’advertiment que de no fer-ho es procedirà a revocar la subvenció amb la conseqüent obligació de reintegrament en cas que s’hagués avançat el seu pagament.


21.- Mesures de garantia

Els/les beneficiaris/àries quedaran exonerats de la presentació de garanties del pagament de la subvenció, en atenció a la seva naturalesa així com a la dels seus/de les seves beneficiaris/àries.


22.- Circumstàncies que poden donar lloc a la modificació de la resolució

Amb posterioritat a l’acord de concessió i abans de la finalització del termini d’execució de l’activitat subvencionada, es podrà modificar, d’ofici o prèvia sol·licitud del/de la beneficiari/ària, l’import, l’activitat, el termini d’execució, el de justificació i altres obligacions, quan no es perjudiquin els interessos de tercers i es doni algun dels supòsits següents:

a) Quan es produeixi una alteració en les condicions que van determinar la concessió de la subvenció.

b) Quan el/la beneficiari/ària hagi obtingut per a la mateixa actuació altres subvencions, ajuts o aportacions de qualsevol origen, públic o privat, que sumats als de l’Ajuntament superin el cost total del projecte o de l’activitat subvencionada.

c) Quan el/la beneficiari/ària no hagi justificat adequadament la totalitat de l’import exigit a les presents bases.




23.- Compatibilitat amb d’altres subvencions

La subvenció atorgada serà compatible amb qualsevol altra concedida per altres administracions o ens públics o privats.

Tanmateix, l’import total de les subvencions rebudes per la mateixa finalitat no podrà superar el cost total del projecte/activitat a desenvolupar.

Els/les beneficiaris/àries hauran de comunicar la petició i/o obtenció de qualsevol subvenció pública concurrent que no s’hagi declarat amb la sol·licitud.
   24.- Publicitat de les subvencions concedides

Les subvencions atorgades a l’empara d’aquestes bases seran objecte de publicitat, amb indicació de la convocatòria, l’aplicació pressupostària, el/la beneficiari/ària, la quantitat concedida, la finalitat de la subvenció, els diferents projectes o programes subvencionats i els participants en cada projecte o programa subvencionat, conforme es vagin publicant al Sistema Nacional de Publicitat de Subvencions, a través de la seva tramesa a la Base de Dades Nacional de Subvencions.



25.- Mesures de difusió del finançament públic

Els/les beneficiaris/àries hauran de fer constar la col·laboració de l’Ajuntament en l’execució del projecte o de l’activitat, en tota la documentació impresa i en cartells o mitjans electrònics i audiovisuals.

26.- Causes de reintegrament

1.- Quan a conseqüència de l’anul·lació, revocació o de la revisió de la subvenció,  l’import definitiu d’aquesta sigui inferior a l’import pagat, el/la perceptor/a estarà obligat a reintegrar l’excés.

2.- Així mateix, també estarà obligat a reintegrar, el/la beneficiari/ària que hagi percebut  la subvenció falsejant les condicions exigides o amagant aquelles que haguessin impedit la seva concessió; per incompliment total o parcial de l’objectiu de l’activitat o del projecte; per incompliment de l’obligació de justificar en els terminis establerts; per resistència o obstrucció a les actuacions de comprovació i de control financer i en els altres supòsits previstos en la normativa de la LGS.

3.- Procedirà el reintegrament per part dels/de les beneficiaris/àries de la totalitat o part de les quantitats percebudes, i l’exigència de l’interès de demora des del moment del pagament de la subvenció fins a la data en què s’acordi la procedència del reintegrament.




27.- Obligats al reintegrament

1.- Respondran solidàriament els membres de les persones i entitats que gaudeixin de la condició de persones beneficiàries.

2.- Seran responsables subsidiaris de l’obligació de reintegrar els administradors de les persones jurídiques, que no realitzin els actes de la seva competència necessaris per al compliment de les obligacions, adoptessin acords que fessin possibles els incompliments o consentissin el de qui d’ells depenguin. Així mateix seran responsables en tot cas, els administradors de les persones jurídiques que hagin cessat en les seves activitats.


28.- Infraccions i sancions

En matèria d’infraccions i sancions s’aplicarà el que es disposa en el Títol IV de la LGS, en el Títol IV del RLGS i al Títol XIII de la Ordenança General de Subvencions de l’Ajuntament.

29.- Règim jurídic supletori

En tot el que no preveuen expressament aquestes bases, són d’aplicació la Llei 38/2003, de 17 de novembre, General de Subvencions, el Real Decret 887/2006, de 21 de juliol pel qual s’aprova el seu Reglament de desenvolupament, la Ordenança General de Subvencions de l’Ajuntament, les Bases d'Execució del Pressupost General per al present exercici, la Llei 39/2015, d’1 d’octubre, de Procediment Administratiu Comú de  les Administracions Públiques, la Llei 40/2015, d’1 d’octubre de Règim jurídic del Sector Públic, i demés legislació concordant.”























ANNEX 

MODEL SOL·LICITUD (es preveu que la sol·licitud es faci en format telemàtic amb el següent contingut)


[DADES DE L’ENITAT]
[DADES DEL REPRESENTANT]

Exposa / Sol·licita

Assabentats de la convocatòria per a la concessió de subvencions en règim de concurrència competitiva per a l’atorgament de subvencions de l’ajuntament de Sentmenat per a les Entitats Esportives del municipi 


DECLARACIÓ DE NO ESTAR INCLOS/A EN CAP DELS SUPÒSITS PREVISTOS A L’ART. 13.2 DE LA LLEI GENERAL DE SUBVENCIONS

Declaració jurada supòsits Art. 13.2 

[bookmark: Marcar2]|_| DECLARO sota la meva responsabilitat que no em/es trobo/a en cap de les següents circumstàncies detallades a l’article 13.2 de la Llei 38/2003, de 17 de novembre, general de subvencions i el RD. 887/2006, de 21 de juliol, pel qual s’aprova el seu Reglament i que disposa de la documentació que així ho acredita i que es compromet a mantenir el seu compliment durant el període de temps que duri aquest reconeixement.

a) Haver estat condemnada mitjançant sentència ferma a la pena de pèrdua de la possibilitat d’obtenir subvencions o ajuts públics.

b) Haver sol·licitat la declaració de concurs, haver estat declarada insolvent en qualsevol procediment, trobar-se declarada en concurs, estar subjecte a intervenció judicial o haver estat inhabilitat conforme la Llei Concursal sense que hagi conclòs el període d’inhabilitació fixat a la sentència de qualificació del concurs.

c) Haver donat lloc, per causa de la que hagués estat declarada culpable, a la resolució ferma de qualsevol contracte celebrat amb l’Administració.

d) Estar sotmesa l’entitat, els administradors de les societats mercantils o aquells que ostentin la representació legal d’altres persones jurídiques, en algun dels supòsits de la Llei 3/2015, de 30 de març, reguladora de l’exercici de l’alt càrrec de l’Administració General de l’Estat, de la Llei 53/1984, de 26 de desembre, d’Incompatibilitats del Personal al Servei de les Administracions Públiques, o tractar-se de qualsevol dels càrrecs electius regulats a la Llei Orgànica 5/1985, de 19 de juny, del Règim Electoral General, en els termes establerts a la mateixa o a la normativa autonòmica que reguli aquestes matèries.

e) No trobar-se al corrent en el compliment de les obligacions tributàries o amb la Seguretat Social imposades per les disposicions vigents, en la forma que es determini reglamentàriament.

f) Tenir la residència fiscal en un país o territori qualificat reglamentàriament com paradís fiscal.

g) No trobar-se al corrent de pagament d’obligacions per reintegrament de subvencions en els termes que reglamentàriament es determinin.

h) Haver estat sancionada mitjançant resolució ferma amb la pèrdua de la possibilitat d’obtenir subvenciones segons la Llei 38/2003, de 17 de novembre, General de Subvencions, el RD. 887/2006, de 21 de juliol, pel qual s’aprova el seu Reglament o la Llei General Tributària.

i) Estar sotmesa l’associació a les causes de prohibició previstes als apartats 5 i 6 de l’article 4 de la Llei Orgànica 1/2002, de 22 de març, reguladora del Dret d’Associació.

j) Estar en suspensió del procediment administratiu d’inscripció per trobar-se indicis racionals d’il·licitud penal, en aplicació del que disposa l’article 30.4 de la Llei orgànica 1/2002, mentre no recaigui resolució judicial ferma en virtut de la qual pugui practicar-se la inscripció en el corresponent registre.

k) Les causes que preveu, pel que fa a la prohibició per contractar, l’art. 71 de la Llei 9/2017, de 8 de novembre, de Contractes de Sector Públic.

DECLARACIÓ DE COMPLIMENT DE LES OBLIGACIONS FISCALS I AMB LA SEGURETAT SOCIAL

Declaració jurada obligacions fiscals 

[bookmark: Marcar3]|_| No estic obligat/da a la presentació de la següent documentació i que disposa de la documentació que així ho acredita i que es compromet a mantenir el seu compliment durant el període de temps que duri aquest reconeixement:

Certificat positiu de l’Agència Tributària, ja que l’entitat compleix tots els requisits següents:

    No exerceix activitat subjecta a l’IAE.
    No està obligada a la presentació de declaració de l’Impost de Societats.
    No està obligada a la presentació periòdica de l’IVA.
    No ha efectuat, en els 12 mesos anteriors a aquesta data, retencions per IRPF a professionals.

Certificat positiu de la Tresoreria General de la Seguretat Social, ja que l’entitat compleix tots els requisits següents:

    No té treballadors/res.
    No està inscrita al règim de la Seguretat Social.

Declaració jurada obligacions fiscals B 

[bookmark: Marcar4]|_| Estic al corrent de les obligacions tributàries i amb la seguretat social,

Declaració jurada obligacions fiscals C 

[bookmark: Marcar5]|_| Que aquesta declaració substitueix la presentació dels corresponents certificats acreditatius per tractar-se d’una subvenció d’import no superior a 3.000€ i que disposa de la documentació que així ho acredita i que es compromet a mantenir el seu compliment durant el període de temps que duri aquest reconeixement.

Declaració jurada obligacions fiscals D 

[bookmark: Marcar6]|_| Que junt aquesta declaració s’acompanyen els certificats positius emesos per l’Agència Tributària i la Tresoreria General de la Seguretat Social, on s’acredita el compliment de les obligacions tributaries i amb la Seguretat Social.

Declaració jurada obligacions fiscals E 

[bookmark: Marcar7]|_| Autoritzo a l’Ajuntament de Sentmenat a sol·licitar de les administracions corresponents les dades del beneficiari de la subvenció, relatives a:

Declaració jurada obligacions fiscals F 

[bookmark: Marcar8]|_| Estar al corrent de les obligacions tributaries, als efectes exclusius del reconeixement, seguiment i controls dels requisits establerts al procediment administratiu de concessió de subvencions, en aplicació de l’article 95.1 l) de la Llei 58/2003, General Tributaria.

Declaració jurada obligacions fiscals G 

[bookmark: Marcar9]|_| Estar al corrent en el compliment de les obligacions amb la Seguretat Social

Als efectes de donar compliment a les disposicions de l’article 22.4 del Reial Decret 887/2006, de 21 de juliol, pel qual s’aprova el Reglament de la Llei 38/2003, de 17 de novembre, General de Subvencions.

L’autorització concedida podrà ser revocada en qualsevol moment mitjançant escrit dirigit a l’Ajuntament de Sentmenat. La revocació comportarà l’obligació del sol·licitant d’aportar els certificats previstos en els apartats anteriors.

Sol·licita

Que prèvia la tramitació corresponent, s’atorgui la concessió de la subvenció.

Informació addicional

[bookmark: Marcar1]|_| Autoritzo la consulta a l’Ajuntament de Sentmenat, per consultar les dades necessàries d’altres administracions, admeses al Catàleg de dades Interoperables, per a la resolució d’aquest tràmit, en el cas de no autoritzar la consulta, aportaré jo mateix aquella documentació que sigui demanada per a la tramitació de la meva sol·licitud.

Advertiment

De conformitat amb l'article 21.3, de l’Ordenança General de Subvencions de l'Ajuntament de Sentmenat, quan s'observin defectes o omissions en les sol·licituds, o es consideri necessari ampliar la informació que contenen, es podrà donar als sol·licitants un termini, que no podrà superar els 10 dies hàbils, per a solucionar els defectes o omissions per a ampliar la informació.








DOCUMENTACIÓ  A PRESENTAR ADJUNTA A LA SOL·LICITUD 

OBLIGATÒRIA

Fotocòpia del DNI del representant legal
Certificat acreditatiu del Número d’Identificació Fiscal
Certificat del/de la Secretari/ària que acredita la vigència dels estatuts i la representació legal de l’entitat (Segons model normalitzat) Document descarregable 
Fitxa de creditors. (Segons model normalitzat) Document descarregable
Memòria i pressupost Entitats Esportives (Segons model normalitzat) Document descarregable

OPCIONAL

Autorització de representació (Segons model normalitzat) Document descarregable


Document signat electrònicament

